CELEX: 32015R0292
Language: hu
Date: 2015-02-24 00:00:00
Title: A Bizottság (EU) 2015/292 végrehajtási rendelete ( 2015. február 24. ) a szén-dioxidnak a 15. terméktípusba tartozó biocid termékekben felhasználható hatóanyagként történő jóváhagyásáról  EGT-vonatkozású szöveg

25.2.2015   
            
            
               HU
            
            
               Az Európai Unió Hivatalos Lapja
            
            
               L 53/3
            
         A BIZOTTSÁG (EU) 2015/292 VÉGREHAJTÁSI RENDELETE
   (2015. február 24.)
   a szén-dioxidnak a 15. terméktípusba tartozó biocid termékekben felhasználható hatóanyagként történő jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 90. cikke (2) bekezdésére,
   mivel:
   
               (1)
            
            
               2012. február 22-én a 98/8/EK európai parlamenti és tanácsi irányelv (2) 11. cikkének (1) bekezdése szerinti kérelem érkezett Hollandiához a szén-dioxid hatóanyagnak az említett irányelv V. melléklete szerinti 15. terméktípusban (madárölő szerek) való felhasználás céljából az I. mellékletbe történő felvételéről.
            
         
               (2)
            
            
               Hollandia a 98/8/EK rendelet 11. cikke (2) bekezdésével összhangban 2013. augusztus 30-án értékelő jelentést és ajánlásokat nyújtott be a Bizottságnak.
            
         
               (3)
            
            
               Az Európai Vegyianyag-ügynökség véleményét 2014. június 17-én a biocid termékekkel foglalkozó bizottság fogalmazta meg, amelyben figyelembe vette az értékelő illetékes hatóság következtetéseit.
            
         
               (4)
            
            
               Az említett vélemény szerint a 15. terméktípusba tartozó, szén-dioxidot tartalmazó biocid termékek várhatóan megfelelnek a 98/8/EK 5. cikkében meghatározott követelményeknek, feltéve, hogy az említett hatóanyag felhasználásával kapcsolatos bizonyos előírások és feltételek teljesülnek.
            
         
               (5)
            
            
               Ezért helyénvaló jóváhagyni a szén-dioxidnak a 15. terméktípusba tartozó biocid termékekben, az említett előírások és feltételek betartása mellett történő felhasználását.
            
         
               (6)
            
            
               Mivel az értékelések a nanoanyagokkal nem foglalkoztak, az 528/2012/EU rendelet 4. cikkének (4) bekezdésének megfelelően indokolt, hogy a fenti jóváhagyás az ilyen anyagokra ne terjedjen ki.
            
         
               (7)
            
            
               Az ebben a rendeletben előírt intézkedések összhangban vannak a Biocid Termékek Állandó Bizottságának véleményével,
            
         ELFOGADTA EZT A RENDELETET:
   1. cikk
   A Bizottság jóváhagyja, hogy a szén-dioxidot a 15. terméktípusba tartozó biocid termékekben – a mellékletben szereplő előírások és feltételek betartása mellett – hatóanyagként felhasználják.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. február 24-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 167., 2012.6.27., 1. o.
   
   
      (2)  Az Európai Parlament és a Tanács 1998. február 16-i 98/8/EK irányelve a biocid termékek forgalomba hozataláról (HL L 123., 1998.4.24., 1. o.).
   
      MELLÉKLET
      
                  Közhasználatú név
               
               
                  IUPAC-név
                  Azonosító számok
               
               
                  A hatóanyag minimális tisztasági foka (1)
                  
               
               
                  Jóváhagyás dátuma
               
               
                  Jóváhagyás lejárta
               
               
                  Terméktípus
               
               
                  Egyedi feltételek (2)
                  
               
            
                  Szén-dioxid
               
               
                  IUPAC-név:
                  Szén-dioxid
                  EK-szám: 204-696-9
                  CAS-szám: 124-38-9
               
               
                  999 mL/L
               
               
                  2015. június 1.
               
               
                  2025. május 31.
               
               
                  15
               
               
                  A termék értékelése során különleges figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.
                  Biocid termékek esetében az engedélyezés feltételei:
                  
                              (1)
                           
                           
                              A termékeket csak erre felkészített szakemberek szerezhetik be és használhatják.
                           
                        
                              (2)
                           
                           
                              A felhasználók védelme érdekében megfelelő intézkedéseket kell életbe léptetni, többek között biztosítani kell a szükséges személyi védőfelszerelést.
                           
                        
                              (3)
                           
                           
                              A közelben tartózkodók védelme érdekében ugyancsak megfelelő intézkedéseket kell életbe léptetni, például le kell zárni a kezelt területet.
                           
                        
                              (4)
                           
                           
                              A madarak megölése során az alkalmazandó dózisoknak és a biocid termék használati utasításának biztosítaniuk kell, hogy ne okozzanak szükségtelen szenvedést és fájdalmat.
                           
                        
                              (5)
                           
                           
                              A használati feltételek között fel kell tüntetni, hogy a szén-dioxid használatához az integrált növényvédelmi stratégia fényében csak végső megoldásként szabad folyamodni, hiszen e stratégia célja éppen az, hogy az ilyen termékek igénybevételét a minimálisra korlátozza.
                           
                        
            
         (1)  Az ebben az oszlopban jelzett tisztaság az 528/2012/EU rendelet 8. cikke alapján végzett értékeléshez használt hatóanyag minimális tisztasági fokának felel meg. A forgalomba hozott termékben lévő hatóanyag ezzel megegyező, de ettől eltérő tisztaságú is lehet, ha az értékelt hatóanyaggal technikailag bizonyítottan egyenértékű.
      
         (2)  Az 528/2012/EU rendelet VI. mellékletében előírt közös elvek alkalmazásához az értékelő jelentések tartalma és következtetései a Bizottság alábbi internetes oldalán olvashatók: http://ec.europa.eu/environment/chemicals/biocides/index_en.htm.